text: Dist li rois : "Bele douce amie,
   Ceste parole ne siut mie
   Folio29r 
   Cele que me deïstes ier ;
   Car je vous oy bien noier
   Que cil pas vos barons n'estoit,
   Ne jà nul jour ne le seroit.
   Or en dites vous le contraire
   De ce k'ier vous oy retraire ;
   Car vous dites certainement
   Que sa fenme estes vraiement.
   Or ne sai pas bien de ce croire
   Laquele parole est plus voire,
   Ou cele d'ui, ou cele d'ier."
  